প্রথম থেকেই লোকসানে চলা ন্যানো প্রকল্প রতন টাটার জন্য বন্ধ করা যায়নি বলে অভিযোগ সাইরাস মিস্ত্রির। টাটা সন্‌সের বোর্ড সদস্যদের পাঠানো ইমেলে তিনি ওই ক্ষোভ জানিয়েছেন।
সিঙ্গুর থেকে গুজরাতের সানন্দে ন্যানো কারখানা সরিয়ে নেওয়া এবং মমতা বন্দ্যোপাধ্যায়ের বঙ্গের শিল্পায়নে তার প্রভাব নিয়ে তোলপাড় কম হয়নি। অথচ ইমেলে সাইরাস উল্লেখ করেছেন, ন্যানো প্রকল্প ক্রমাগত লোকসানে চলছে। তাই তা বন্ধ করে দেওয়ার পক্ষপাতী ছিলেন তিনি। কিন্তু রতনের ‘আবেগে’র কারণে তা বাস্তবায়িত করা যায়নি। তেমনই ইঙ্গিত সাইরাসের।  
টাটা সন্‌সের সদ্য অপসারিত চেয়ারম্যান সাইরাস ইমেলে আরও জানিয়েছেন, বলা হয়েছিল, ন্যানোর দাম হবে এক লক্ষ টাকা। কিন্তু বাস্তবে ন্যানো উৎপাদনের খরচ তার চেয়ে বেশি। ক্রমাগত লোকসানের পরিমাণ এক হাজার কোটি টাকায় পৌঁছেছে। সাইরাস লিখেছেন, ‘ওই গাড়ি বিক্রি করে যেহেতু মুনাফার কোনও সম্ভাবনা নেই, তাই সংস্থার উচিত ছিল ন্যানো বন্ধ করে দেওয়া। কিন্তু আবেগের কারণেই ওই কঠিন সিদ্ধান্ত থেকে দূরে থাকতে হয়েছে’। ন্যানো গাড়ি ছিল রতনের ‘স্বপ্নের প্রকল্প’। তবে সাইরাস স্পষ্ট করে দিয়েছেন, ন্যানোর সঙ্গে শুধু আবেগ নয়, রতনের ব্যবসায়িক স্বার্থও জড়িত ছিল। ইমেলে তিনি উল্লেখ করেছেন, ‘ন্যানো বন্ধ না করতে পারার আরও একটা কারণ ছিল। ওই প্রকল্প বন্ধ হলে ন্যানো গ্লাইডারের উৎপাদনও বন্ধ হতো। একটি বৈদ্যুতিক গাড়ির নির্মাণ সংস্থায় ওই গ্লাইডারের ব্যবহার রয়েছে। সেই সংস্থায় মালিকানা রয়েছে রতন টাটার’।
নতুন পড়ুয়াদের কয়েকজন বিষয়টি কলেজের অধ্যক্ষ কাজল ভট্টাচার্যকে প্রথম জানাতে যান। কিন্তু এদিন অধ্যক্ষ কলেজে ছিলেন না। তিনি ছিলেন স্বাস্থ্যভবনে। তাঁকে টেক্সট মেসেজ পাঠিয়ে অভিযোগ জানান এক পড়ুয়ার আত্মীয়। 
প্রশ্নের জবাবে অধ্যক্ষ জানিয়েছেন, বিষয়টি তাঁর জানা নেই। তবে তিনি এ-ও বলেন, ‘‘এই কাজ সম্পূর্ণ বেআইনি!’’ ওই অভিভাবকের দাবি, রাতে তাঁকে ফোনে কলেজের অধ্যক্ষ জানান, তিনি শুক্রবার অধ্যাপকদের নিয়ে বৈঠক ডেকেছেন। সেখানে বিষয়টি আলোচনা করবেন। এই কাজ বরদাস্ত করবেন না কলেজ কর্তৃপক্ষ।
কলেজের তৃণমূল ছাত্র পরিষদ (টিএমসিপি) নিয়ন্ত্রিত বিদায়ী ছাত্র সংসদের সাধারণ সম্পাদক  জয়ন্ত পাত্রের দাবি, বেশ কয়েক বছর ধরেই এভাবে টাকা নেওয়া হচ্ছে। সরকার তাঁদের কোনও টাকা দেয় না। তাই এভাবেই টাকা তোলা হয়। কর্তৃপক্ষ সবই জানেন। জয়ন্ত বলেন, ‘‘সরকার ছাত্র সংসদের বিভিন্ন কার্যক্রমের জন্য কোনও টাকা দেয়  না। তাই আমাদের এভাবেই টাকা তুলতে হয়। গত বছর থেকে টাকার পরিমাণ বাড়িয়ে ৩০০০ করা হয়েছে।’’ তবে টাকা না দিলে হেনস্থা করার বিষয়টি অস্বীকার করেন জয়ন্ত। তিনি বলেন, ‘‘যারা দিতে পারছে না, তাদের কোনওরকম জোর করা হচ্ছে না।’’ যদিও নতুন ভর্তি হওয়া ছাত্রদের অভিজ্ঞতা এবং অভিযোগ তা বলছে না। 
এর আগে খুব কম সময়ের ব্যবধানে শহরের তিনটি কলেজে এমন ঘটনা ঘটেছে। শেঠ আনন্দরাম জয়পুরিয়া কলেজ, স্কটিশ চার্চ কলেজ এবং আচার্য জগদীশচন্দ্র বসু কলেজে পরিস্থতি এমন জায়গায় পৌঁছে গিয়েছিল যে, পঠনপাঠনও বন্ধ রাখতে হয়েছিল। এবার ক্যালকাটা হোমিওপ্যাথিক মেডিক্যাল কলেজ অ্যান্ড হসপিটালের ভর্তি প্রক্রিয়ায় টিএমসিপি’র বিরুদ্ধে হুমকি দিয়ে অর্থ আদায়ের অভিযোগ উঠল। 
সংগঠনের রাজ্য সভাপতি জয়া দত্ত অবশ্য এদিন জানান, ওই কলেজে তাঁদের কোনও ইউনিট নেই। তাই ওই ঘটনায় তাঁর কোনও বক্তব্যও নেই। শিক্ষামহলের একাংশের অবশ্য বক্তব্য, বিতর্কে জড়িয়ে পড়ার আশঙ্কায় জয়া বিষয়টি এড়িয়ে যাচ্ছেন। কলেজের এক আধিকারিকের কথায়, ‘‘ছাত্রদের থেকে অর্থ আদায়ের দায় এড়াতে পারে না শাসকদলের ছাত্র সংগঠন। কারণ, কলেজের ছাত্র সংসদ টিএমসিপি’রই অনুমোদিত।’’